CELEX: 32005R1318
Language: sk
Date: 2005-08-11
Title: Nariadenie Komisie (ES) č. 1318/2005 z 11. augusta 2005, ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín

12.8.2005   
            
            
               SK
            
            
               Úradný vestník Európskej únie
            
            
               L 210/11
            
         
      NARIADENIE KOMISIE (ES) č. 1318/2005
   z 11. augusta 2005,
   ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (1), a najmä na druhú zarážku článku 13,
   keďže:
   
               (1)
            
            
               V súlade s postupom ustanoveným v článku 7 ods. 4 nariadenia (EHS) č. 2092/91 niektoré členské štáty od roku 2002 predkladali informácie s cieľom zahrnúť určité produkty do prílohy II k tomuto nariadeniu.
            
         
               (2)
            
            
               Saturačný kal, vedľajší produkt z vákuovej výroby soli zo soľanky, ktorá sa nachádza v horách, sa považuje v niektorých členských štátoch za dôležitý pri jeho využívaní ako pôdnej pomocnej látky a pri výžive rastlín a zistilo sa, že aplikácia saturačného kalu nemá škodlivý vplyv na životné prostredie.
            
         
               (3)
            
            
               Zistilo sa, že v určitých klimatických podmienkach je hydroxid vápenatý dôležitý na likvidáciu hubových chorôb ovocných stromov. Likvidácia týchto chorôb v ekologickom poľnohospodárstve je náročná a vyžaduje používanie medi, ktorej spotrebu možno znížiť používaním hydroxidu vápenatého.
            
         
               (4)
            
            
               V časti B prílohy II k nariadeniu (EHS) č. 2092/91 je už zaradený etylén ako látka, ktorá sa tradične používa v ekologickom poľnohospodárstve. Ukázalo sa, že okrem banánov je použitie etylénu vhodné aj pre určité ďalšie druhy ovocia, pre ktoré je potrebné doplniť podmienky používania tejto látky.
            
         
               (5)
            
            
               Príloha II k nariadeniu (EHS) č. 2092/91 by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 14 nariadenia (EHS) č. 2092/91,
            
         PRIJALA TOTO NARIADENIE:
   Článok 1
   Príloha II k nariadeniu (EHS) č. 2092/91 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. augusta 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 2254/2004 (Ú. v. EÚ L 385, 29.12.2004, s. 20).
   
      PRÍLOHA
      Príloha II k nariadeniu (EHS) č. 2092/91 sa mení a dopĺňa takto:
      
                  1.
               
               
                  V tabuľke k časti A „Hnojivá a pôdne pomocné látky“ sa za názov „Saturačný kal z výroby cukru“ vkladá toto heslo:
                  
                              Názov
                           
                           
                              Opis, požiadavky na zloženie, podmienky používania
                           
                        
                              „Saturačný kal z vákuovej výroby soli
                           
                           
                              Vedľajší produkt z vákuovej výroby soli zo soľanky, ktorá sa vyskytuje v horách
                              Potrebu uznala súkromná inšpekčná organizácia alebo štátna inšpekčná organizácia“
                           
                        
            
                  2.
               
               
                  V časti B „Pesticídy“ sa bod 1. „Prípravky na ochranu rastlín“ mení a dopĺňa takto:
                  
                              a)
                           
                           
                              V tabuľke IV „Iné látky, ktoré sa tradične využívajú v ekologickom poľnohospodárstve“ sa odsek o etyléne nahradí takto:
                              
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          „(*) Etylén
                                       
                                       
                                          Odzelenenie banánov, kivi a kaki; vyvolávanie kvitnutia ananásu
                                          Potrebu uznala súkromná inšpekčná organizácia alebo štátna inšpekčná organizácia“
                                       
                                    
                        
                              b)
                           
                           
                              Vkladá sa táto tabuľka V:
                              „V.   Iné látky
                              
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          Hydroxid vápenatý
                                       
                                       
                                          Fungicíd
                                          Len na ovocných stromoch, vrátane škôlok, proti Nectria galligena“